रशियन फुटबॉल प्रीमियर लीग (रशियन: Чемпионат России по футболу) ही रशियामधील एक व्यावसायिक फुटबॉल साखळी स्पर्धा आहे. रशियामधील सर्वोच्च पातळीवरील ह्या लीगमध्ये दरवर्षी रशियामधील १६ सर्वोत्तम क्लब भाग घेतात. हंगाम संपल्यानंतर क्रमवारीमधील सर्वात खालच्या २ क्लबांची हकालपट्टी नॅशनल फुटबॉल लीग ह्या दुय्यम पातळीवरील लीगमध्ये होते तर नॅशनल फुटबॉल लीगमधील सर्वोत्तम २ संघांना प्रीमियर लीगमध्ये बढती मिळते.